**Mi-e dor de ţara...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e dor de ţara...

Mi-e dor de ţara cea de sus

Cu-ale ei plaiuri-nmiresmate

De dragostea-I îmbălsămate,

Cu flori de-argint, presărate

Unde tronează-al meu Isus.

Mi-e dor de ţara cea de sus

Cu-a ei Cetate în grandoare

Cu străzi de-aur sclipitoare,

O! Cu porţi de mărgăritare,

Unde-Mpărat e-al meu Isus.

Mi-e dor de ţara cea de sus

Cu-al ei râu sfânt de apă vie

Ca izvor: Tronul de domnie

Ce-n unde curge-n veşnicie,

În murmur dulce de nespus.

Mi-e dor de ţara cea de sus

Cu Raiul ei, cel mult râvnit

Ce-n trista lume, l-am dorit

Şi-n visări sfinte-am năzuit

Pe veci a fi, cu-al meu Isus!

Flavius Laurian Duverna

14 februarie 2014